Na osnovu člana 37. stav (1) tač. d ) Zakona o kontroli vanjskotrgovinskog prometa oružja, vojne opreme i roba posebne namjene („Službeni glasnik BiH“, broj 53/16) i člana 61. stav (2) Zakona o upravi („Službeni glasnik BiH“, br. 32/02 i 102/09), ministar vanjske trgovine i ekonomskih odnosa donosi

**UPUTSTVO**

**O USLOVIMA I POSTUPKU ZA IZDAVANJE ISPRAVA U VANJSKOTRGOVINSKOM PROMETU ORUŽJA, VOJNE OPREME I ROBE POSEBNE NAMJENE**

**POGLAVLJE I - OPĆE ODREDBE**

**Član 1.**

**(Predmet)**

Ovim Uputstvom propisuju se uslovi za podnošenje zahtjeva za izdavanje isprava za vanjskotrgovinski promet roba sa kontrolnih listi i pružanje usluga u vezi sa oružjem i vojnom opremom, te obaveze Ministarstva vanjske trgovine i ekonomskih odnosa BiH (u daljem tekstu: Ministarstvo) i korisnika isprava, u skladu sa Zakonom o kontroli vanjskotrgovinskog prometa oružja, vojne opreme i roba posebne namjene („Službeni glasnik BiH“, broj 53/16), (u daljem tekstu: Zakon).

**Član 2.**

**(Značenje izraza)**

Izrazi korišteni u ovom Uputstvu imaju ista značenja kao i izrazi korišteni u Zakonu.

**Član 3.**

**(Uslov za obavljanje vanjskotrgovinskog prometa i vrste isprava)**

(1) Vanjskotrgovinski promet mogu obavljati lica koja su prethodno upisana u Registar lica vanjskotrgovinskog prometa koji vodi Ministarstvo i koja posjeduju ispravu za obavljanje vanjskotrgovinskog prometa roba sa kontrolnih listi iz člana 4. Zakona.

(2) Zahtjev za dobijanje isprave za obavljanje vanjskotrgovinskog prometa roba iz stava (1) ovog člana, podnosi se Ministarstvu, na propisanom obrascu, uz dostavljanje dokumentacije propisane u čl. 4. do 9. ovog Uputstva.

(3) Na osnovu zahtjeva iz stava (2) ovog člana, Ministarstvo izdaje sljedeće vrste isprava:

a) dozvolu za uvoz, izvoz i brokering oružja i vojne opreme i dozvolu za pružanje usluga u vezi sa oružjem i vojnom opremom (individualna ili globalna )

b) dozvolu za izvoz roba posebne namjene (individualna ili globalna) i dozvolu za uvoz roba posebne namjene ( individualna )

c) međunarodni uvozni certifikat za uvoz oružja i vojne opreme;

d) uvjerenje o krajnjem korisniku za uvoz oružja i vojne opreme i roba posebne namjene; i

e) potvrdu o prijemu robe sa Zajedničke liste oružja i vojne opreme.

**POGLAVLJE II - IZDAVANJE ISPRAVA**

**Član 4.**

**(Izdavanje individualne dozvole za oružje i vojnu opremu)**

(1) Individualna dozvola za izvoz, uvoz i brokering oružja i vojne opreme i dozvola za izvoz i uvoz usluga u vezi sa oružjem i vojnom opremom izdaje se na zahtjev lica koja se bave vanjskotrgovinskim prometom oružja i vojne opreme, uz koji je potrebno dostaviti sljedeću dokumentaciju:

a) izjavu krajnjeg korisnika o krajnjoj upotrebi robe, sa podacima o robi (naimenovanje, količina, vrijednost i kontrolni broj iz Zajedničke liste oružja i vojne opreme, tarifni broj robe iz važeće Carinske tarife BiH), koja treba biti potpisana i ovjerena pečatom od strane odgovornog lica krajnjeg korisnika, ukoliko se individualna dozvola izdaje za uvoz oružja i vojne opreme;

b) dokument o krajnjem korisniku, ovjeren od nadležne institucije zemlje krajnjeg korisnika, ukoliko se individualna dozvola izdaje za izvoz;

c) dokument entitetskog ministarstva ili organa Brčko Distrikta BiH nadležnog za oblast namjenske industrije ili nadležnog organa Ministarstva unutrašnjih poslova, kojim se odobrava uvoz i navodi svrha uvoza roba iz Zajedničke liste oružja i vojne opreme, ukoliko je entitetskim ili kantonalnim propisima postupak uvoza tih roba uslovljen izdavanjem posebnog odobrenja. Za pravna lica registrirana za proizvodnju i remont naoružanja i vojne opreme ovaj dokument izdaje Ministarstvo;

d) dokumente o porijeklu robe;

e) ugovor ili ovjerenu kopiju ugovora sklopljenog sa uvoznikom, izvoznikom ili posrednikom i predračun;

f) dokumente u kojima se navode osobine ili tehničke karakteristike robe (standardi, tehničke specifikacije i sl., a u slučaju prometa hemikalija i IUPAC hemijski naziv i CAS broj, ako postoji);

g) dokaz o uplaćenoj administrativnoj taksi od 5.00 KM za podnošenje zahtjeva i 15.00 KM za izdavanje dozvole.

(2) Podnosilac zahtjeva je dužan da u zahtjevu navede tačan kontrolni broj iz Zajedničke liste oružja i vojne opreme i pripadajuću tarifnu oznaku iz Carinske tarife BiH.

(3) Ukoliko ima više učesnika u vanjskotrgovinskom prometu potrebno je dostaviti dokumentaciju iz koje je vidljiv slijed vanjskotrgovinskog prometa, tako da je za posrednike u izvozu potrebno dostaviti dokumente iz zemlje porijekla posrednika koji služe kao dokaz da je posrednik registriran i da je nadležnom organu prijavio posao posredovanja.

(4) Svi dokumenti koji se predaju uz zahtjev moraju da budu na jednom od jezika koji su u službenoj upotrebi u Bosni i Hercegovini, a originalnim dokumentima na stranom jeziku treba biti priložen i prijevod ovlaštenog sudskog tumača za strani jezik na kome je originalni dokument sastavljen.

(5) Ukoliko je zahtjev za izdavanje individualne dozvole neuredan, odnosno nepotpun, Ministarstvo će o tome obavijestiti podnosioca zahtjeva, te ga pozvati da podneseni zahtjev uredi, odnosno upotpuni, ostavljajući mu za to primjeren rok, sa poukom da će u suprotnom podneseni zahtjev biti odbijen.

(6) Ministarstvo je dužno da po urednom i potpunom zahtjevu iz stava (1) ovog člana, u Zakonom propisanom roku, nakon što pribavi propisane saglasnosti, izda Individualnu dozvolu za izvoz, uvoz i brokering oružja i vojne opreme i dozvolu za izvoz i uvoz usluga u vezi sa oružjem i vojnom opremom.

**Član 5.**

**(Izdavanje individualne dozvole za robe posebne namjene)**

(1) Individualna dozvola za izvoz i uvoz roba sa Liste roba posebne namjene izdaje se na zahtjev lica koja se bave vanjskotrgovinskim prometom oružja i vojne opreme uz koji je potrebno dostaviti sljedeću dokumentaciju:

a) izjavu krajnjeg korisnika o krajnjoj upotrebi robe, sa podacima o robi (naimenovanje, količina, vrijednost i kontrolni broj iz Liste roba posebne namjene, tarifni broj robe iz važeće Carinske tarife BiH), a koja treba biti potpisana i ovjerena pečatom odgovornog lica krajnjeg korisnika, ukoliko se individualna dozvola izdaje za uvoz;

b) dokument o krajnjem korisniku, ovjeren od nadležne državne institucije zemlje krajnjeg korisnika, ukoliko se radi o izvozu;

c) dokument entitetskog ministarstva ili organa Brčko Distrikta BiH nadležnog za oblast namjenske industrije ili nadležnog organa Ministarstva unutrašnjih poslova, kojim se odobrava uvoz i navodi svrha uvoza roba sa Liste roba posebne namjene, ukoliko je entitetskim ili kantonalnim propisima postupak uvoza tih roba uslovljen izdavanjem posebnog odobrenja;

d) dokumente o porijeklu robe;

e) ugovor ili ovjerenu kopiju ugovora sklopljenog sa uvoznikom, izvoznikom ili posrednikom i predračun;

f) dokumente u kojima se navode osobine ili tehničke karakteristike robe (standardi, tehničke specifikacije i sl., a u slučaju hemikalija potrebno je navesti i IUPAC hemijski naziv i CAS broj, ako joj je dodijeljen); i

g) dokaz o uplaćenoj administrativnoj taksi od 5.00 KM za podnošenje zahtjeva i 15.00 KM za izdavanje dozvole.

(2) Ukoliko ima više učesnika u vanjskotrgovinskom prometu potrebno je dostaviti i dokumentaciju iz koje je vidljiv slijed vanjskotrgovinskog prometa, tako da se za posrednike u izvozu dostave dokumenti iz zemlje porijekla posrednika.

(3) Svi dokumenti koji se predaju uz zahtjev moraju da budu na jednom od jezika koji su u službenoj upotrebi u Bosni i Hercegovini, a originalnim dokumentima na stranom jeziku treba biti priložen prijevod ovlaštenog sudskog tumača za strani jezik na kome je originalni dokument sastavljen.

(4) Ukoliko je zahtjev za izdavanje individualne dozvole neuredan, odnosno nepotpun, Ministarstvo će o tome obavijestiti podnosioca zahtjeva, te ga pozvati da podneseni zahtjev uredi, odnosno upotpuni, ostavljajući mu za to primjeren rok, sa poukom da će u suprotnom podneseni zahtjev biti odbijen.

(5) Ministarstvo je dužno da po urednom i potpunom zahtjevu iz stava (1) ovog člana, u Zakonom propisanom roku, izda dozvolu za izvoz i uvoz roba sa Liste roba posebne namjene.

**Član 6.**

**(Izdavanje globalne dozvole za oružje i vojnu opremu i robe posebne namjene)**

(1) Globalna dozvola za izvoz, uvoz i brokering oružja i vojne opreme i dozvola za izvoz i uvoz usluga u vezi sa oružjem i vojnom opremom i globalna dozvola za izvoz roba posebne namjene izdaje se na zahtjev lica koja se bave vanjskotrgovinskim prometom oružja i vojne opreme, uz dostavljanje dokumentacije iz člana 4. ovog Uputstva, s tim da podnosilac zahtjeva mora dostaviti i:

a) izjavu o namjeri korištenja globalne dozvole koja treba biti potpisana i ovjerena od strane odgovornog lica;

b) dokaz da, za izvoz u jednu ili više specificiranih država, ima uspostavljen i certifikovan sistem upravljanja kvalitetom ISO 9001;

c) da ima najmanje 15 izdatih izvoznih dozvola u prethodnoj godini; i

d) dokument o krajnjem korisniku, ovjeren od nadležnog organa zemlje krajnjeg korisnika za sve krajnje korisnike iz zahtjeva.

(2) Svi dokumenti koji se predaju uz zahtjev moraju da budu na jednom od jezika koji su u službenoj upotrebi u Bosni i Hercegovini, a originalnim dokumentima na stranom jeziku treba biti priložen prijevod ovlaštenog sudskog tumača za strani jezik na kome je originalni dokument sastavljen.

(3) Ukoliko je zahtjev za izdavanje dozvola iz stava (1) neuredan, odnosno nepotpun, Ministarstvo će o tome obavijestiti podnosioca zahtjeva, te ga pozvati da podneseni zahtjev uredi, odnosno upotpuni, ostavljajući mu za to primjeren rok, sa poukom da će u suprotnom podneseni zahtjev biti odbijen.

(4) Ministarstvo je dužno da po urednom i potpunom zahtjevu za izdavanje dozvola iz stava (1) ovog člana, u Zakonom propisanom roku, nakon što pribavi propisane saglasnosti, izda dozvolu na koju se zahtjev odnosi.

**Član 7.**

**(Izdavanje Uvjerenja o krajnjem korisniku**

**i Međunarodnog uvoznog certifikata za oružje i vojnu opremu)**

(1) Uvjerenje o krajnjem korisniku – End User Certificate izdaje Ministarstvo, na osnovu zahtjeva lica vanjskotrgovinskog prometa, uz koji je potrebno dostaviti sljedeće:

a) izjavu krajnjeg korisnika o krajnjoj upotrebi robe u kojoj se navodi da se roba iz zahtjeva neće koristiti u svrhe istraživanja, proizvodnje, usluga rukovanja, transporta, detekcije ili skladištenja nuklearnog, hemijskog, biološkog oružja ili kao sredstva njihovog prenosa i koja treba da sadrži podatke o robi (naimenovanje, količina, vrijednost, kontrolni broj iz kontrolne liste i pripadajuću tarifnu oznaku iz važeće Carinske tarife BiH), s tim da izjava krajnjeg korisnika mora biti ovjerena i potpisana od strane odgovornog lica krajnjeg korisnika;

b) dokumente u kojima se navode osobine ili tehničke karakteristike robe (standardi, tehničke specifikacije i sl., a u slučaju hemikalija i IUPAC hemijski naziv i CAS broj, ako joj je dodijeljen);

c) predračun za promet predmetne robe;

d) dokument entitetskog ministarstva ili organa Brčko Distrikta BiH nadležnog za oblast namjenske industrije ili nadležnog organa Ministarstva unutrašnjih poslova, kojim se odobrava uvoz i navodi svrha uvoza roba iz Zajedničke liste oružja i vojne opreme, ukoliko je entitetskim ili kantonalnim propisima postupak uvoza tih roba uslovljen izdavanjem posebnog odobrenja, s tim da, za pravna lica registrirana za proizvodnju i remont naoružanja i vojne opreme ovaj dokument izdaje Ministarstvo;

e) dokaz o uplaćenoj administrativnoj taksi od 5.00 KM za podnošenje zahtjeva i 15.00 KM za izdavanje međunarodnog uvoznog certifikata.

(2) Umjesto uvjerenja o krajnjem korisniku iz stava (1) ovog člana, Ministarstvo može, na zahtjev uvoznika ili krajnjeg korisnika oružja i vojne opreme, izdati međunarodni uvozni certifikat, ukoliko izvoznik zahtijeva dostavljanje međunarodnog uvoznog certifikata kao dokumenta o krajnjem korisniku.

(3) Za izdavanje međunarodnog uvoznog certifikata, uz zahtjev je potrebno dostaviti dokumentaciju iz stava (1) ovog člana.

(4) Ukoliko je podneseni zahtjev za izdavanje uvjerenja o krajnjem korisniku, odnosno zahtjev za izdavanje međunarodnog uvozonog certifikata, neuredan, odnosno nepotpun, Ministarstvo će o tome obavijestiti podnosioca zahtjeva, te ga pozvati da podneseni zahtjev uredi, odnosno upotpuni, ostavljajući mu za to primjeren rok, sa poukom da će u suprotnom podneseni zahtjev biti odbijen.

(5) Ministarstvo je dužno da po urednom i potpunom zahtjevu za izdavanje dozvola iz stava (1) ovog člana, u Zakonom propisanom roku, izda dozvolu na koju se zahtjev odnosi.

**Član 8.**

**(Izdavanje Uvjerenja o krajnjem korisniku za robe posebne namjene)**

(1) Uvjerenje o krajnjem korisniku za robe posebne namjene **–** End User Certificate izdaje Ministarstvo, na osnovu zahtjeva lica, uz koji je potrebno dostaviti sljedeće:

a) izjavu krajnjeg korisnika o krajnjoj upotrebi robe, u kojoj se navodi da se roba iz zahtjeva neće koristiti u svrhe istraživanja, proizvodnje, usluga, rukovanja, transporta, detekcije ili skladištenja nuklearnog, hemijskog, biološkog oružja ili kao sredstva njihovog prenosa, i koja treba da sadrži podatke o robi (naimenovanje, količina, vrijednost, kontrolni broj iz kontrolne liste i pripadajuću tarifnu oznaku iz važeće Carinske tarife BiH), s tim da izjava krajnjeg korisnika mora biti ovjerena i potpisana od strane odgovornog lica krajnjeg korisnika;

b) dokument entitetskog ministarstva ili organa Brčko Distrikta BiH nadležnog za oblast namjenske industrije ili nadlеžnog organa Ministarstva unutrašnjih poslova, kojim se odobrava odnosno navodi svrha korištenja robe ukoliko je entitetskim ili kantonalnim propisima postupak uvoza tih roba uslovljen izdavanjem posebnog odobrenja.

c) predračun za promet predmetne robe;

d) dokaz o uplaćenoj administrativnoj taksi od 5.00 KM za podnošenje zahtjeva i 15.00 KM za izdavanje uvjerenja o krajnjem korisniku.

(2) Ukoliko je zahtjev za izdavanje uvjerenja o krajnjem korisniku za robe posebne namjene neuredan, odnosno nepotpun, Ministarstvo će o tome obavijestiti podnosioca zahtjeva, te ga pozvati da podneseni zahtjev uredi, odnosno upotpuni, ostavljajući mu za to primjeren rok, sa poukom da će u suprotnom podneseni zahtjev biti odbijen.

(3) Ministarstvo je dužno da po urednom i potpunom zahtjevu iz stava (1) ovog člana, u Zakonom propisanom roku, izda uvjerenje Uvjerenje o krajnjem korisniku za robe posebne namjene **–** End User Certificate.

**Član 9.**

**(Izdavanje Potvrde o prijemu robe sa Zajedničke liste oružja i vojne opreme)**

(1) Potvrdu o prijemu robe sa Zajedničke liste oružja i vojne opreme izdaje Ministarstvo, na zahtjev lica, uz koji je potrebno dostaviti sljedeće:

a) izjavu odgovornog lica korisnika dozvole o realizaciji dozvole;

b) potvrdu krajnjeg korisnika da je roba iz dozvole stigla na krajnje odredište;

c) kopiju realizirane dozvole;

d) kopiju uvozne carinske deklaracije JCI.

e) dokaz o uplaćenoj administativnoj taksi od 5.00 KM za podnošenje zahtjeva i 15.00 KM za izdavanje isprave.

(2) Ukoliko je zahtjev za izdavanje Potvrde o prijemu robe sa Zajedničke liste oružja i vojne opreme neuredan, odnosno nepotpun, Ministarstvo će o tome obavijestiti podnosioca zahtjeva, te ga pozvati da podneseni zahtjev uredi, odnosno upotpuni, ostavljajući mu za to primjeren rok, sa poukom da će u suprotnom podneseni zahtjev biti odbijen.

(3) Ministarstvo je dužno da po urednom i potpunom zahtjevu iz stava (1) ovog člana, u Zakonom propisanom roku, izda Potvrdu o prijemu robe sa Zajedničke liste oružja i vojne opreme.

**POGLAVLJE III - PRIBAVLJANJE SAGLASNOSTI, ODBIJANJE ZAHTJEVA ZA IZDAVANJE ISPRAVA I ODUZIMANJE ISPRAVA**

**Član 10.**

**(Pribavljanje saglasnosti)**

(1) Ministarstvo je dužno da po prijemu zahtjeva za izdavanje isprave za vanjskotrgovinski promet roba sa kontrolnih listi, nakon što utvrdi da je podneseni zahtjev uredan i potpun, odmah pokrene proceduru za pribavljanje saglasnosti od nadležnih organa iz člana 8. Zakona i mišljenja Obavještajno-bezbjednosne agencije Bosne i Hercegovine koja provodi bezbjedonosne provjere subjekata vanjskotrgovinskog prometa.

(2) Ukoliko neki od nadležnih organa iz stava (1) ovog člana, u Zakonom propisanom roku, ne dostavi saglasnost ili mišljenje, kao i u svim drugim Zakonom propisanim slučajevima, kada postoji potreba da se riješi sporno pitanje u postupku izdavanja dozvola, Ministarstvo saziva sastanak Komisije za kontrolu vanjskotrgovinskog prometa, koje je nadležno za davanje preporuka i prijedloga za izdavanje ili odbijanje zahtjeva za izdavanje dozvola.

**Član 11.**

**(Odbijanje zahtjeva za izdavanje isprave za vanjskotrgovinski promet)**

(1) Ministarstvo donosi rješenje o odbijanju zahtjeva za izdavanje isprave ako:  
     a) nema potrebne saglasnosti iz člana 10. stav (1) ovog Uputstva;

b) je prijedlog Komisije iz člana 10. stav (2) ovog Uputstva, da se zahtjev odbije;

c) su podaci iz zahtjeva nepotpuni ili netačni ili uz zahtjev nisu priloženi svi propisani dokumenti, a u roku koji je dalo Ministarstvo zahtjev nije upotpunjen podacima i dokumentima koji su nedostajali.

(2) Ministarstvo donosi rješenje o odbijanju zahtjeva za izdavanje isprave ako roba ne odgovara podacima navedenim u zahtjevu, a izvoznik na zahtjev Ministarstva ne omogući pregled robe i/ili pregled dokumentacije u vezi s tom robom.

**Član 12.**

**(Oduzimanje isprava)**

(1) Oduzimanje izdate isprave, vrši Ministarstvo, u skladu sa članom 29. Zakona.

(2) Korisnik isprave je dužan da izdatu ispravu vrati Ministarstvu, u roku od osam dana od prijema rješenja o oduzimanju isprave.

**POGLAVLJE IV- OBAVEZE MINISTARSTVA I KORISNIKA ISPRAVA**

**Član 13.**

**(Registar izdatih isprava)**

(1) Ministarstvo je dužno da vodi Registar izdatih isprava za vanjskotrgovinski promet roba i usluga sa kontrolnih listi (u daljnjem tekstu: Registar izdatih isprava).

(2) Registar izdatih isprava obuhvata Registar dozvola, Registar međunarodnih uvoznih certifikata i Registar uvjerenja o krajnjem korisniku.

(3) U Registar izdatih isprava unosi se sljedeće:

1. redni broj;
2. naziv i sjedište lica, korisnika isprave;
3. broj u Registru lica vanjskotrgovinskog prometa;
4. podaci o odgovornom licu u pravnom licu;
5. broj i datum podnošenja zahtjeva za izdavanje isprave;
6. podaci o uvozniku, izvozniku i brokeru ukoliko postoji;
7. podaci o krajnjem korisniku;
8. podaci o krajnjoj upotrebi;
9. količina, vrsta i vrijednost robe iz isprave;
10. broj isprave, oznaka isprave, datum izdavanja i rok važenja isprave;
11. realizacija isprave;
12. napomena, ukoliko je potrebno da se neke specifične okolnosti evidentiraju.

**Član 14.**

**(Izvještaj o realizaciji dozvole)**

Korisnik dozvole je dužan da, u Zakonom utvrđenom roku nakon izvršene realizacije dozvole, Ministarstvu dostavi:

1. izjavu odgovornog lica korisnika dozvole o realizaciji dozvole;
2. potvrdu krajnjeg korisnika da je roba iz dozvole stigla na krajnje odredište ako ta zemlja ima propise za izdavanje takve potvrde, u suprotnom, ovjerenu kopiju tovarnog lista (drumski tovarni list – CMR, željeznički tovarni list –CIM, avionski tovarni list – AWB, brodski tovarni list –konosman).
3. kopiju realizirane dozvole.

**POGLAVLJE V- PRIJELAZNE I ZAVRŠNE ODREDBE**

**Član 15.**

**(Vrste i obrasci zahtjeva)**

(1) U cilju izdavanja isprava za vanjskotrgovinski promet Ministarstvu se podnose sljedeće vrste zahtjeva za izdavanje isprava:

a)zahtjev za izdavanje dozvole za izvoz, uvoz oružja i vojne opreme, roba posebne namjene navedenih u Zajedničkoj listi oružja i vojne opreme i Listi roba posebne namjene, kao i brokering oružja i vojne opreme;

b) zahtjev za izdavanje dozvole za izvoz i uvoz usluga u vezi s oružjem i vojnom opremom;

c) zahtjev za izdavanje međunarodnog uvoznog certifikata;

d) zahtjev za izdavanje uvjerenja o krajnjem korisniku; i

e) zahtjev za izdavanje potvrde o prijemu robe sa Zajedničke liste oružja i vojne opreme.

(2) Zahtjevi za izdavanje isprava iz stava (1) tač. a), b) i c) ovog člana izdaju se na Obrascu 1.

(3) Zahtjev za izdavanje uvjerenja o krajnjem korisniku iz stava (1) tačka d) ovog člana,izdaje se na Obrascu 2.

(4) Zahtjev za izdavanje potvrde o prijemu robe sa Zajedničke liste oružja i vojne opreme iz stava (1) tačka e) ovog člana izdaje se na Obrascu 3.

(5) Obrasci od 1 do 3 se nalaze u prilogu ovog Pravilnika i čine njegov sastavni dio.

**Član 16.**

**(Prestanak važenja)**

Stupanjem na snagu ovog Uputstva prestaje da važi Uputstvo o uslovima i postupku za izdavanje isprava za vanjskotrgovinski promet roba i usluga od strateške važnosti za bezbjednost Bosne i Hercegovine (“Službeni glasnik BiH“, broj 19/10).

**Član 17.**

**(Stupanje na snagu)**

Ovo Uputstvo stupa na snagu osmog dana od dana objavljivanja u „Službenom glasniku BiH“.

Broj: 03-3-02-3360/17

19.09.2017. godine **MINISTAR**

Sarajevo Mirko Šarović, s.r.

Objavljeno u „Službenom glasniku BiH“ broj: 69/17 od 26.09.2017. godine

***Ovaj tekst je za internu upotrebu, i na isti se ne može pozivati prilikom službene upotrebe***

***DIO I OBRAZAC 1***

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Datum podnošenja zahtjeva:** | | | | | | **BOSNA I HERCEGOVINA**  **Ministarstvo vanjske trgovine i ekonomskih odnosa**  **SARAJEVO** | | | | | | | **Broj zahtjeva:** | | | | |
|  | | | | | |  | | | | |
| **ZAHTJEV ZA IZDAVANJE ISPRAVE ZA VANJSKOTRGOVINSKI PROMET** | | | | | | | | | | | | | | | | | |
| **Zahtjev se odnosi na: (**označiti polje pored ponuđenih opcija**)** | | | | | | | | | | | | | | | | | |
| **ORUŽJE I VOJNA OPREMA**  **ROBE POSEBNE NAMJENE** | | | | | | | **INDIVIDUALNA/POJEDINAČNA/DOZVOLA**  **GLOBALNA/UNIVERZALNA**  **MEĐUNARODNI UVOZNI CERTIFIKAT** | | | | | | | | | | |
| **UVOZ IZVOZ USLUGE**    **PRIVREMENI UVOZ PRIVREMENI IZVOZ BROKERSKE USLUGE** | | | | | | | | | | | | | | | | | |
| **1** | **PODNOSILAC ZAHTJEVA:** | | | | | | | | | | | | | | | | |
| Naziv pravnog lica: | |  | | | | | | | | | | | | | | | |
| Broj u Registru: | |  | | | | | | | | | | | | | | | |
| Ulica/broj: | |  | | | | | | | | | | | | | | | |
| Grad/poštanski broj: | |  | | | | | | | | | | | | | | | |
| Broj telefona/faksa | |  | | | | | | | | | | | | | | | |
| e-mail | |  | | | | | | | | | | | | | | | |
| **2** | **PRIRODA I SVRHA POSLA KOJU PRAVNO LICE OBAVLJA:** | | | | | | | | | | | | | | | | |
|  | | | | | | | | | | | | | | | | | |
| **3** | **OPIS ROBE/USLUGE** | | | | | | | | | | | | | | | | |
|  | | | | | | | | | | | | | | | | | |
| Ukupna vrijednost: | | | |  | | | | | | Valuta: | | | |  | | | |
| **4** | **SVRHE U KOJE ĆE KRAJNJI KORISNIK KORISTITI ROBE/USLUGE IZ ZAHTJEVA** | | | | | | | | | | | | | | | | |
|  | | | | | | | | | | | | | | | | | |
| **5** | **IZVOZNIK:** | | | | | | | | | | | | | | | | |
| Naziv kompanije: | |  | | | | | | | | | | | | | | | |
| Ulica/broj: | |  | | | | | | | | | | | | | | | |
| Grad/poštanski broj: | |  | | | | | | | | | | | | | | | |
| Država: | |  | | | | | | | | | | | | | | | |
| Broj telefona/faksa | |  | | | | | | | | | | e-mail: | | |  | | |
| **6** | **UVOZNIK:** | | | | | | | | | | | | | | | | |
| Naziv kompanije: | |  | | | | | | | | | | | | | | | |
| Ulica/broj: | |  | | | | | | | | | | | | | | | |
| Grad/poštanski broj: | |  | | | | | | | | | | | | | | | |
| Država: | |  | | | | | | | | | | | | | | | |
| Broj telefona/faksa: | |  | | | | | | | | | e-mail: | | | | |  | |
| **7** | **BROKER/POSREDNIK** | | | | | | | | | | | | | | | | |
| Naziv kompanije: | |  | | | | | | | | | | | | | | | |
| Ulica/broj: | |  | | | | | | | | | | | | | | | |
| Grad/poštanski broj: | |  | | | | | | | | | | | | | | | |
| Država: | |  | | | | | | | | | | | | | | | |
| Broj telefona/faksa: | |  | | | | | | | | | | e-mail: | | | | |  |
| **8** | **KRAJNJI KORISNIK/END USER** | | | | | | | | | | | | | | | | |
| Naziv kompanije: | |  | | | | | | | | | | | | | | | |
| Ulica/broj: | |  | | | | | | | | | | | | | | | |
| Grad/poštanski broj: | |  | | | | | | | | | | | | | | | |
| Država: | |  | | | | | | | | | | | | | | | |
| Broj telefona/faksa: | |  | | | | | | | | | | e-mail: | | | | |  |
| **9** | **PROIZVOĐAČ** | | | | | | | | | | | | | | | | |
| Naziv kompanije: | | |  | | | | | | | | | | | | | | |
| Ulica/broj: | | |  | | | | | | | | | | | | | | |
| Grad/poštanski broj: | | |  | | | | | | | | | | | | | | |
| Država: | | |  | | | | | | | | | | | | | | |
| Broj telefona/faksa: | | |  | | | | | | | | | e-mail: | | | | |  |
| **10** | **OSTALI UČESNICI U VANJSKOTRGOVINSKOM PROMETU** | | | | | | | | | | | | | | | | |
| Naziv kompanije: | | |  | | | | | | | | | | | | | | |
| Ulica/broj: | | |  | | | | | | | | | | | | | | |
| Grad/poštanski broj: | | |  | | | | | | | | | | | | | | |
| Država: | | |  | | | | | | | | | | | | | | |
| Broj telefona/faksa: | | |  | | | | | | | | | e-mail: | | | | |  |
| **11** | **DRŽAVA KONAČNOG ODREDIŠTA:** | | | | | | | |  | | | | | | | | |
| **12** | **PLANIRANI DATUM ZAVRŠETKA POSLOVA:** | | | | | | | |  | | | | | | | | |
| **13** | **NAZIV TAČKE PRIJELAZA GRANICE BiH:** | | | | | | | |  | | | | | | | | |
| **14** | **MJESTO CARINJENJA:** | | | | | | | |  | | | | | | | | |
| **15** | **VRSTA PRIJEVOZA:** | | | |  | | | | | | | | | | | | |
| **16** | **MJESTO PRETOVARA:** | | | |  | | | | | | | | | | | | |
| **17** | **LICE ODGOVORNO ZA KOORDINACIJU KONTROLE PROMETA ROBE IZ ZAHTJEVA** | | | | Ime i prezime: | | |  | | | | | | | | | |
| Pozicija: | | |  | | | | | | | | | |
| Broj telefona/faksa: | | |  | | | | | | | | | |
| **18** | **DODATNE INFORMACIJE** | | | | | | | | | | | | | | | | |
| Potvrđujem sljedeće:   1. Saglasno mom znanju i uvjerenju, sve informacije date u dijelu I, II i III ovog zahtjeva i sva dostavljena dokumentacija su autentični i kompletni, kao i da su potpuno i vjerno opisani termini i činjenice vezane za transakciju. 2. Preduzeću sve neophodne mjere, tako da robe ili usluge koje su predmet zahtjeva stignu do deklariranog krajnjeg korisnika. 3. Obavijestiću inostranog uvoznika u pisanoj formi da je za promjenu krajnje upotrebe ili krajnjeg korisnika roba ili usluga koje su predmet zahtjeva obavezno prethodno odobrenje Ministarstva vanjske trgovine i ekonomskih odnosa Bosne i Hercegovine. 4. Informiraću sve strane iz zahtjeva o obaveznosti dobijanja isprave od strane Ministarstva vanjske trgovine i ekonomskih odnosa Bosne i Hercegovine. 5. U slučaju bilo kakve promjene u ugovoru odmah ću obavijestiti Ministarstvo vanjske trgovine i ekonomskih odnosa Bosne i Hercegovine.   ……………………………. ………… . ……………  Ime, prezime i pozicija potpis datum Pečat | | | | | | | | | | | | | | | | | |

***DIO II***

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Datum podnošenja zahtjeva:** | | | | **BOSNA I HERCEGOVINA**  **Ministarstvo vanjske trgovine i ekonomskih odnosa**  **SARAJEVO** | | | | **Broj zahtjeva:** | | |
|  | | | |  | | |
| **ZAHTJEV ZA IZDAVANJE ISPRAVE ZA VANJSKOTRGOVINSKI PROMET** | | | | | | | | | | |
| **Br.** | **Naziv i detaljan opis robe ili usluge (tip, vrsta, robna marka, proizvođač)** | | | | | **Tarifna oznaka** | **Kontrolni broj** | | **Količina/ jedinica mjere** | **Vrijednost** |
|  | |  | | |  | |  | |  |  |
|  | |  | | |  | |  | |  |  |
|  | |  | | |  | |  | |  |  |
|  | |  | | |  | |  | |  |  |
|  | |  | | |  | |  | |  |  |
|  | |  | | |  | |  | |  |  |
|  | |  | | |  | |  | |  |  |
|  | |  | | |  | |  | |  |  |
|  | |  | | |  | |  | |  |  |
|  | |  | | |  | |  | |  |  |
|  | |  | | |  | |  | |  |  |
|  | |  | | |  | |  | |  |  |
|  | |  | | |  | |  | |  |  |
|  | |  | | |  | |  | |  |  |
|  | |  | | |  | |  | |  |  |
| Ukupna vrijednost na ovom listu: | | |  | | | | Ukupna vrijednost: | | |  |

***DIO III***

|  |  |  |
| --- | --- | --- |
| **Datum podnošenja zahtjeva:** | **BOSNA I HERCEGOVINA**  **Ministarstvo vanjske**  **trgovine i ekonomskih odnosa**  **SARAJEVO** | **Broj zahtjeva:** |
|  |  |
| **ZAHTJEV ZA IZDAVANJE ISPRAVE ZA VANJSKOTRGOVINSKI PROMET** | | |
| Odnosi se na ostale poslovne partnere koji nisu specificirani u Zahtjevu Dio I, a koji učestvuju u prometu roba i usluga. | | |
|  | | |

***OBRAZAC 2***

|  |  |  |
| --- | --- | --- |
| **Datum podnošenja zahtjeva:** | **BOSNA I HERCEGOVINA**  **Ministarstvo vanjske**  **trgovine i ekonomskih odnosa**  **SARAJEVO** | **Broj zahtjeva:** |
|  |  |
| **ZAHTJEV ZA IZDAVANJE UVJERENJA O KRAJNJEM KORISNIKU** | | |
| |  |  | | --- | --- | | Podnosilac zahtjeva  (naziv, adresa) |  | | Odgovorno lice  (ime i prezime, funkcija) |  | | Telefon/faks/e-mail |  | | Izvoznik |  | | Uvoznik |  | | Krajnji korisnik |  | | Krajnja upotreba |  | | Odgovorno lice krajnjeg korisnika |  | | Opis robe |  | | Broj iz kontrolne liste |  | | Tarifna oznaka |  | | Količina |  | | Vrijednost |  | | Napomena |  | | | |

Ovlašteno lice\_\_\_\_\_\_\_\_\_\_\_\_\_\_\_\_\_\_

Potpis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Pečat

**OBRAZAC 3**

**BOSNA I HERCEGOVINA**

**MINISTARSTVO VANJSKE TRGOVINE I EKONOMSKIH ODNOSA**

**ZAHTJEV ZA IZDAVANJE POTVRDE O PRIJEMU**

**ROBE SA ZAJEDNIČKE LISTE ORUŽJA I VOJNE OPREME**

Zahtjev se podnosi na osnovu člana 19. stav 1. Zakona o kontroli vanjskotrgovinskog prometa oružja,

vojne opreme i robe posebne namjene („Službeni glasnik BiH“ broj 53/16)

|  |  |  |  |
| --- | --- | --- | --- |
| **ZAHTJEV ZA IZDAVANJE POTVRDE O PRIJEMU/ DELIVERY VERIFICATION CERTIFICATE** | **1. Uvoznik** | **2. Broj zahtjeva** | **3. Datum podnošenja zahtjeva** |
| **4. Dozvola za uvoz broj** | **5. Datum dozvole** |
| **6. Rok važenja dozvole** |
| **7. Krajnji korisnik** | **8. Izvoznik** | **Šifra zemlje** |
| **9. Opis robe** | **10. Tarifna oznaka** | **11. Kontrolni broj** |
| **12. Ukupna vrijednost – valuta i iznos** | **13. Količnina** |
| **14. Datum i mjesto prijema** | **15. Broj JCI/carinske fakture** |
| **16. Krajnja namjena** | **17. Dodatni podaci i dokumenta koja se prilažu (ime prijevoznika, broj kamiona, ime aviona i/ili broda, uključujući br. Tov.lista i dr.)** | |
| Podnosimo zahtjev za izdavanje potvrde u skladu sa članom 19. stav 1. Zakona o kontroli vanjskotrgovinskog prometa oružja,  vojne opreme i robe posebne namjene („Službeni glasnik BiH“ broj 53/16) i potvrđujemo:  - da smo robu koja je navedena u rubrici 9. uvezli na carinski teritorij Bosne i Hercegovine;  - da se roba navedena u rubrici 9. koristi isključivo u svrhu navedenu u rubrici 16. ovog zahtjeva i svrhu navedenu u rubrici 19. navedene uvozne dozvole, koju je izdalo Minstarstvo vanjske trgovine i ekonomskih odnosa BiH;  - da se roba navedena u rubrici 9. neće koristiti za bilo koje aktivnosti vezane za hemijsko, biološko ili nuklearno oružje, ili rakete koje mogu nositi ili lansirati ovakva oružja i nije namjenjena u cijelini ili djelimično, za razvoj, proizvodnju, modifikaciju, rukovanje, sklapanje, testiranje, popravku, raspolaganje, primjenu, održavanje, skladištenje, detekciju ili širenje oružja za masovno uništavanje,  - da neće doći do preprodaje, izvoza, re-eksporta ili pretovara robe navedene u rubrici 9. bilo kom drugom licu ili državi bez pismene dozvole Ministarstva vanjske trgovine i ekonomskih odnosa Bosne i Hercegovine.  Ja, dolje potpisano, odgovorno lice u pravnom licu/preduzetnik, podnosim zahtjev za izdavanje potvrde o prijemu oružja i vojne opreme i ujedno potvrđujem da su svi podaci u ovom zahtjevu i prilozima istiniti i tačni. | | |
| ***(Mjesto i datum)*** | | |
| ***Pečat*** | | |
| ***(Ime i prezime, potpis odgovornog lica)*** | | |

PRILOG UZ ZAHTJEV

|  |  |  |  |
| --- | --- | --- | --- |
|  | **1. Uvoznik** | **2. Broj zahtjeva** | |
| **3. Datum podnošenja zahtjeva** | |
| **ZAHTJEV ZA IZDAVANJE POTVRDE O PRIJEMU/ DELIVERY VERIFICATION CERTIFICATE**                          **ЗАХТЕВ ЗА ИЗДАВАЊЕ ДОЗВОЛЕ ЗА ПРУЖАЊЕ БРОКЕРСКИХ УСЛУГА** | **9. Opis robe** | **10. Tarifna oznaka** | **11. Kontrolni broj** |
| **12. Vrijednost – valuta i iznos** | **13. Količna i jedinica mjere** |
| **14. Datum i mjesto prijema** | **15. Broj JCI/carinske fakture** |
| **9. Opis robe** | **10. Tarifna oznaka** | **11. Kontrolni broj** |
| **12. Vrijednost – valuta i iznos** | **13. Količna i jedinica mjere** |
| **14. Datum i mjesto prijema** | **15. Broj JCI/carinske fakture** |
| **9. Opis robe** | **10. Tarifna oznaka** | **11. Kontrolni broj** |
| **12. Vrijednost – valuta i iznos** | **13. Količna i jedinica mjere** |
| **14. Datum i mjesto prijema** | **15. Broj JCI/carinske fakture** |
| **9. Opis robe** | **10. Tarifna oznaka** | **11. Kontrolni broj** |
| **12. Vrijednost – valuta i iznos** | **13. Količna i jedinica mjere** |
| **14. Datum i mjesto prijema** | **15. Broj JCI/carinske fakture** |
| **9. Opis robe** | **10. Tarifna oznaka** | **11. Kontrolni broj** |
| **12. Vrijednost – valuta i iznos** | **13. Količna i jedinica mjere** |
| **14. Datum i mjesto prijema** | **15. Broj JCI/carinske fakture** |
| **9. Opis robe** | **10. Tarifna oznaka** | **11. Kontrolni broj** |
| **12. Vrijednost – valuta i iznos** | **13. Količna i jedinica mjere** |
| **14. Datum i mjesto prijema** | **15. Broj JCI/carinske fakture** |